थोराङ पास पुग्नुअघिको तेस्रो क्याम्प मनाङबाट फर्केर ज्यान बचाए, टेलिभिजन पत्रकार दिलभूषण पाठकले। भन्छन्, "चार जनाको हाम्रो टोलीमा एक साथी विनय बोहराका बुबाले भारतबाट फोन गरेर समुद्री आँधीको प्रभाव हुन सक्ने जानकारी मनाङमा छँदै गराउनुभएको थियो। हिमपात सुरु भएपछि हामी तल झरहिाल्यौँ।" मनाङ, थोराङ फेदी पुग्नुअघिको तेस्रो 'जंक्सन' हो। पाठकका अनुसार थुप्रै नेपाली पदयात्री सामान्य पहाड चढेजसरी त्यत्तिको उच्च भेगमा गइरहेका थिए, जसलाई त्यहाँ हुन सक्ने दुर्घटनाको सामान्य बिपि_mङसमेत थिएन। न बदलिएको मौसमी 'अपडेट', न त उचाइमा यात्रा गर्न चाहिने आधारभूत ज्ञान। सामान्यतः उच्च भेगमा यात्रा गर्दा एक दिनमा पाँच सय मिटर उचाइभन्दा बढी गन्तव्य तय गर्नु हुँदैन।
